黃子華原打定輸數走人 推薦大家睇《填詞L》 :我都蝕過好多錢
《毒舌大狀》在《第四十二屆香港電影金像獎》中,勇奪最佳電影,黃子華、謝君豪等人在後台訪問時,表示準備頒發最佳男主角時心情緊張。黃子華︰「因為一個獎都無,我就好想攞,因為可以畀導演攞返屋企,我係希望咁樣,對我嚟講係更好嘅結果。」問到本身由劉青雲任頒獎嘉賓,是否有一絲希望,子華表示:「唔關事,有佢喺度咪仲無運行。」
《毒舌》團隊其後出席慶功宴時,子華表示心情如坐過山車,但已稍稍平伏。「因為聽唔明是枝裕和講咩,本身打算走,直到見到佢哋啲反應。」子華再強調自己希望上台是因為想將獎座送畀導演,但梁朝偉得獎也是應得的。「即係你問我,我都唔介意講,我好鼓勵大家去睇《填詞L》,我有睇,同埋因為我試過蝕咗好多錢。(拎完最佳電影,會唔會唔怕蝕再拍電影?)我會叫人(投資)。」
子華提到在台上之所以咁感動,係因為當初導演編劇找來大律師針著每句對白,而對方每句都會「你哋咁唔合符法律精神」,花了好幾年不停爭拗才有此作品,所以是值得有獎。